Lady Gaga

Βιογραφία

Η Στέφανι Τζοάν Αντζελίνα Τζερμανότα γεννήθηκε στις 28 Μαρτίου του 1986 στο Μανχάταν. Οι γονείς της ονομάζονται Σύνθια Μπίσετ και Τζόσεφ Τζερμανότα, ενώ έχει και μια μικρότερη αδελφή, τη Νάταλι. Από τεσσάρων ετών ασχολήθηκε με το πιάνο και στην ηλικία των 11 ξεκίνησε τη φοίτηση της στο σχολείο Convent of the Sacred Heart που βρίσκεται στη Νέα Υόρκη. Παράλληλα, παρακολούθησε μαθήματα υποκριτικής στο Lee Strasberg Theatre and Film Institute για δέκα χρόνια. 
Έπειτα από την αποφοίτησή της, πραγματοποίησε μουσικές και θεατρικές σπουδές στο Tisch School of the Arts. Πριν τη κυκλοφορία της πρώτης της δισκογραφικής δουλειάς, είχε γράψει τραγούδια για την Μπρίτνεϊ Σπίαρς, τη Φέργκι και το συγκρότημα Pussycat Dolls.

The Fame και The Fame Monster (2008-2010)

Το 2008 η Lady Gaga κυκλοφόρησε το πρώτο της άλμπουμ με τίτλο "The Fame", το οποίο όπως εξήγησε η ίδια απευθύνεται σε οποιονδήποτε επιζητεί τη φήμη. Το άλμπουμ έχει σημειώσει πολλή μεγάλη επιτυχία , ενώ κέρδισε και Βραβείο Γκράμι. Τα  "Just Dance" και "Poker Face" έφθασαν στην κορυφή των αμερικανικών και βρετανικών charts. Το "Love Game" έφτασε στο Νο.8 και το "Paparazzi" στο Νο.6, ενώ μπήκε στη δεκάδα πολλών χωρών. Το "Poker Face" κέρδισε το Βραβείο Γκράμι καλύτερης χορευτικής μουσικής.
Τον Νοέμβριο του 2009 κυκλοφόρησε το πρώτο της EP, "The Fame Monster" και κέρδισε Βραβείο Γκράμι καλύτερου ποπ άλμπουμ. To 1ο single "Bad Romance" έγινε αμέσως μεγάλη επιτυχία, καθώς κατέκτησε το Νο. 1 στα charts πολλών χωρών και έγινε 11 φορές πλατινένιο. Επίσης, κέρδισε 2 Βραβεία Γκράμι καλύτερης γυναικείας ποπ ερμηνείας και καλύτερου κλιπ. Το "Telephone" ως 2ο single σε συνεργασία με την Beyonce και ήταν υποψήφιο για Βραβείο Γκράμι καλύτερης γυναικείας συνεργασίας. Τον Σεπτέμβριο του 2010 η Lady Gaga κέρδισε 9 βραβεία MTV.

Born This Way (2011-2012)

Το 1ο single του δίσκου "Born This Way" κυκλοφόρησε στις 11 Φεβρουαρίου 2011 και έφτασε στο Νο.1 σε 28 χώρες. Στην Αμερική έκανε ντεμπούτο στην 1η θέση και παρέμεινε στην κορυφή 6 συνεχόμενες εβδομάδες. Το 2ο Single "Judas" και κυκλοφόρησε στις 15 Απριλίου. Το "The Edge of Glory" ήταν 3ο επίσημο single και κυκλοφόρησε στις 19 Ιουνίου. Το άλμπουμ έλαβε 2 Υποψηφιότητες για Βραβείο Γκράμι.

ARTPOP (2013)

Ο δίσκος Artpop (τυποποιημένος ως ARTPOP) ήταν το τρίτο στούντιο άλμπουμ της Lady Gaga. Το πρώτο Single με το όνομα "Applause" κυκλοφόρησε στις 12 Αυγούστου του 2013 και έγινε το 12ο single της Lady Gaga που μπήκε στο Τop 10 των Η.Π.Α φτάνοντας στο Νο.4 του Billboard Hot 100. Αργότερα ακολούθησαν τα singles "Venus", το οποίο μπήκε στην δεκάδα 8 χωρών και η μπαλάντα "Dope" που έφτασε στο Νο.8 του Billboard Hot 100.

Cheek to Cheek (2014)

O δίσκος Cheek to Cheek είναι live άλμπουμ της Lady Gaga και του τζαζ τραγουδιστή Τόνυ Μπέννετ. Είναι τζαζ δίσκος και είχε στόχο να φέρει την τζαζ μουσική πιο κοντά στην νέα γενιά. To άλμπουμ έφτασε το Νο.1 του Βillboard 200 και ήταν το τρίτο συνεχόμενο άλμπουμ της Gaga που κατόρθωσε να φτάσει στην κορυφή, έγινε χρυσό. Κέρδισε επίσης ένα Βραβείο Γκράμι.

Joanne (2016)

Το άλμπουμ "Joanne" ήταν το πέμπτο στούντιο άλμπουμ της Αμερικανίδας τραγουδίστριας και κυκλοφόρησε στις 21 Οκτωβρίου 2016. Το single "Perfect Illusion" κυκλοφόρησε στις 9 Σεπτεμβρίου 2016. Στις 15 Σεπτεμβρίου ανακοινώθηκε ο τίτλος του επερχόμενου άλμπουμ, ο οποίος αναφέρεται τόσο στο δεύτερό της όνομα, όσο και στην θεία της που πέθανε από λύκο στα 19 της. Ακουστικά ο δίσκος έχει έντονες ροκ και κάντρι επιρροές και συνεργασίες με σημαντικούς καλλιτέχνες, όπως η Φλόρενς Γουέλτς. Στις 6 Οκτωβρίου κυκλοφόρησε την κάντρι μπαλάντα "Million Reasons". 
Μετά τη λήξη της πρώτης της συναυλίας στο Coachella Music Festival 2017 κυκλοφόρησε το single "The Cure" αφού πρώτα το ερμήνευσε για πρώτη φορά στο φεστιβάλ. Το single δεν ανήκει σε άλμπουμ, αλλά προωθείται συγχρόνως με τα singles του Joanne.

A Star Is Born (2018), Movie

Από το 2018, ασχολείται πλέον με το Hollywood , και γενικότερα με τον Κινηματογράφο ως ηθοποιός. 
Επίσης το 2018 δημιούργησε την ταινία ''A Star Is Born'' μαζί με τον Μπράντλεϊ Κούπερ. 
Η Λέιντι Γκάγκα , έχει λάβει πολλά σημαντικά βραβεία και υποψηφιότητες , όπως 1 Χρυσή Σφαίρα και μια υποψηφιότητα , Βραβεία Satellite , 1 Βραβείο Critics' Choice , 2 υποψηφιότητες στα Screen Actors Guild Awards , έχει κερδίσει 2 Βραβεία και 4 υποψηφιότητες για Βραβεία Grammy  ,  1 βραβείο και μια 1 υποψηφιότητα στα Βραβεία BAFTA (2019) , και 1 Βραβείο και 1 Υποψηφιότητα από τα Βραβεία Όσκαρ , ενώ και άλλα βραβεία και υποψηφιότητες από τοπικές κριτικές διοργανώσεις.